Sideløbende med etableringen af HUR var der diskussioner om privatbanernes ejerforhold og struktur. Det endte med, at Folketinget 15. december 2000 vedtog at overdrage statens aktieposter i privatbanerne til amterne 1. januar 2001.<ref>{{harvp|Plum|Viinholt-Nielsen|2009|p=204}}</ref> Det medførte, at HUR kom til at overtage ansvaret for driften og udviklingen af de fem privatbaner Frederiksværkbanen, Gribskovbanen, Hornbækbanen, Nærumbanen og Østbanen den dag. Til det formål oprettedes datterselskabet [[Hovedstadens Lokalbaner]] (HL), der samtidig overtog infrastrukturen på den statslige [[Lille Nord]] men fortsat med DSB som operatør indtil 1. januar 2007.<ref>{{harvp|Poulsen|2020|p=117-118}}.</ref> HUR ønskede imidlertid en generel omstrukturering, hvor banernes infrastruktur og materiel blev samlet i HL, mens et andet selskab skulle varetage driften. 13.-17. maj 2002 vedtog privatbanerne derfor at fusionere med HL med tilbagevirkende kraft fra 1. juli 2001. Herefter havde HL HUR, amterne, de berørte kommuner og et antal private som aktionærer. Desuden oprettede HUR sit eget datterselskab [[Lokalbanen]], der kom til at stå for driften af de fem privatbaner fra 17. maj 2002.<ref>{{harvp|Plum|Viinholt-Nielsen|2009|p=205-206}}.</ref>
Filosofi Historie Foreninger Organisationer